***REGULAMENT PRIVIND MODALITATEA***

***ÎNFIINŢĂRII, ORGANIZĂRII şi FUNCŢIONĂRII GRUPURILOR de LUCRU în cadrul AGENDEI LOCALE DE BUSINESS***

***VISIUNE***

Consolidarea şi întărirea rolului Camerei în cadrul dialogului public – privat astfel încât aceasta să devină organism viu şi activ care să contribuie la dezvoltarea economică durabilă prin reprezentarea, promovarea şi susţinerea intereselor în ansamblu ale businessului faţă de autorităţi publice centrale (*în continuare - APC*) şi autorităţi publice locale (*în continuare APL*) şi instituţii din ţară şi străinătate pentru stabilirea unui cadru relaţional bazat pe principiul parteneriatului, crearea infrastructurii pentru dezvoltarea afacerilor şi consolidarea mediului de afaceri la nivel local şi naţional.

***MISIUNE***

Misiunea Agendei Locale de Business (*în continuare - ALB*) este de a contribui la dezvoltarea afacerilor la nivel local şi regional şi implementarea ALB pentru dezvoltarea sectorului privat în Republica Moldova, stimularea iniţiativei private şi îmbunătăţirii mediului de afaceri, creșterea capacității membrilor prin participarea activă în procesul decizional în domeniul reglementării activităţii de afaceri în Moldova, networking, dezvoltare de politici publice şi activităţi de advocacy cu scopul stabilirii unui dialog public - privat transparent şi eficient.

1. ***DISPOZIŢII GENERALE***
   1. Prezentul regulament determină înfiinţarea şi funcţionarea Grupurilor de Lucru (*în continuare – GL*) pentru implementarea ALB.
   2. GL sunt entități organizate cu suportul CCI, fără personalitate juridică, independente şi autonome, non-profit, formate din reprezentanţi ai organizaţiilor neguvernamentale, autorităţi locale şi de agenţii economici, inclusiv membrii Filialelor în condiţiile prezentului regulament.
   3. GL este un organism consultativ al Camerei de Comerţ şi Industrie şi este reglementat de Legea Republicii Moldova "Cu privire la CCI a RM", deciziile Consiliului CCI a RM, Biroului Executiv al CCI a RM şi acest regulament.
2. ***SCOPURILE, OBIECTIVELE ŞI FUNCŢIILE GL***
   1. GL vor fi stabilite, în scopul primordial de a asigura un dialog constructiv între business şi autorităţile publice locale, de a elabora propuneri de îmbunătăţire a reglementărilor şi de a aproba în baza acestora decizii eficiente care vizează protejarea antreprenoriatului autohton la nivel local.
   2. Scopuri specifice:
3. Identificarea şi contribuţia la rezolvarea problemelor economice la nivel local;
4. Creşterea transparenţei, a colaborării şi consolidarea dialogului între membrii în procesul de adoptare a poziţiilor şi deciziilor APL;
5. Creşterea nivelului de cunoştințe şi de coalizare în rândul organizaţiilor neguvernamentale şi/ sau persoane fizice privind teme specifice (autorizaţii, tarife, impozite şi taxe locale, ghişee unice, etc.);
6. Consolidarea implicării şi reprezentării ONG-urilor, businessului în procesul de fundamentare, monitorizare şi elaborare a politicilor publice la nivel local;
7. Crearea unor nuclee de specialişti privind implementarea ALB pentru protecţia mediului de afaceri şi îmbunătăţirea climatului investiţional;
8. Contribuţii la responsabilizarea factorilor de decizie în ceea ce priveşte politicile de protejare şi promovare a mediului de afaceri.

***2.3.*** Obiectivele:

a) de a veni în sprijinul mediului de afaceri la nivel local prin reprezentarea acestora în relațiile cu administrația publică locală și centrală;

b) de a prelua, sistematiza şi transmite autorităţilor competente semnalele venite din mediul de afaceri legate de problemele cu care se confruntă agenţii economici în activitatea lor;

c) de a pune la dispoziţia organelor de conducere ale CCI, Comitetelor Sectoriale de pe lângă CCI a RM informaţia necesară pentru implementarea Agendei Naţionale de Business;

d) de a promova imaginea sistemului CCI la nivel local şi regional;

***2.4.*** Funcţii şi Atribuţii:

1. analiza situaţiei existente la nivelul local şi identificarea problemelor generale cu care se confruntă mediul de afaceri;
2. sistematizarea punctelor de vedere, opiniilor şi propunerilor elaborate de membrii GL şi elaborarea materialelor şi/sau propunerilor cu privire la necesităţile mediului de afaceri pe segmentele de activitate legate de implementarea ALB şi îmbunătăţirea climatului de afaceri;
3. promovarea dezvoltării unei bune relaţii de colaborare cu autorităţile şi organismele publice centrale şi locale, în vederea unei bunei informări a reprezentanţilor mediului de afaceri cu privire la iniţiativele şi proiectele cu impact asupra businessului;
4. asigurarea realizării obiectivelor specifice activităţii GL şi corelarea permanentă a acestora cu interesele mediului de afaceri la nivel local;
5. analizarea factorilor care au un impact negativ asupra dezvoltării antreprenoriatului pentru a promova eliminarea restricţiilor şi barierelor birocratice;
6. generalizarea propunerilor primite din partea antreprenorilor locali pentru a dezvolta o poziţie consolidată a comunităţii de afaceri pe probleme actuale de dezvoltare a antreprenoriatului în condiţiile de acţiune a ZLSAC;
7. analizarea impactului socio-economic a ZLSAC asupra dezvoltării antreprenoriatului sectorial şi dezvoltarea potenţialului de export;
8. asistarea în elaborarea recomandărilor referitor la forme şi mecanisme de stat şi a sectorului public pentru eficientizarea îndeplinirii ALB;
9. asistarea organizaţiilor locale şi întreprinderilor privind familiarizarea, utilizarea şi propagarea experienței autohtone și europene în domeniul antreprenoriatului;
10. diseminarea informaţiei pentru accelerarea implementării cerinţelor și standardelor UE;
11. organizarea întâlnirilor de afaceri, meselor rotunde şi seminarelor pentru a face schimb de experienţă în cadrul ALB şi a oferi asistenţă în implementarea recomandărilor rezultate din aceste activităţi;
12. ***ORGANIZAREA ŞI FUNCŢIONAREA GL***

GL sunt iniţiate de Filialele CCI a RM în fiecare raion parte a regiunii unde îşi desfăşoară activitatea Filiala.

* 1. Fiecare GL este format din reprezentanţi ai asociaţiilor de afaceri, organizaţiilor locale şi întreprinzători - membri ai CCI a RM, reprezentanţi ai Filialei CCI a RM şi ai autorităţilor publice locale. Numărul de membri este stabilit însuşi de GL;
  2. După stabilirea GL şi a membrilor (asociaţiile de business, organizaţiile profesionale, organizaţiile micului business, asociaţiile obşteşti, autorităţile locale, agenţii economici, etc.), inițiatorul transmite Biroului Executiv al CCI, informația privind înființarea GL și formularele conform anexei Nr.1.
  3. Fiecare GL funcţionează în conformitate cu obiectivele şi funcţiile stabilite în prezentul regulament şi în conformitate cu ALB;
  4. Şedinţele GL sunt validate în cazul în care cel puţin jumătate din membri au participat la şedinţă;
  5. Deciziile problemelor înaintate GL spre examinare se iau prin vot deschis cu majoritatea simplă a membrilor prezenţi;
  6. Filiala CCI oferă suport logistic pentru asigurarea activității GL.
  7. GL au libertatea să-şi stabilească propriile reguli de lucru, dacă acestea respectă prezentul Regulament. Orientativ, acestea pot include (dar nu se limitează la) următoarele:

1. GL au dreptul de a-şi stabili planul și agenda de lucru, în conformitate cu domeniul pe care îl vizează şi cu priorităţile ALB. În acest sens, GL pot propune şi iniţia inclusiv efectuarea de rapoarte, analize, studii şi cercetări relevante pentru domeniul de activitate.
2. În cadrul fiecărui GL se stabilește un secretar din rândul angajaților filialei CCI care va comunica solicitările GL și documenta activitatea acestuia.
3. Secretarul rezumă propunerile primite în cadrul planului de lucru, participă în cadrul discuţiilor şi pregăteşte documentele de analiză şi de consultare, anunţă membrii GL referitor la activităţile planificate, aduce la cunoştinţa acestora informaţia relevantă ALB, monitorizează şi verifică punerea în aplicare a deciziilor adoptate în cadrul reuniunilor, elaborează procesele verbale a întrunirilor şi proiectele de decizii, asigură convocarea adunării GL, informează membrii GL cu privire la data, locul şi ordinea de zi a următoarei şedinţe, asigură distribuirea materialelor pentru membrii şi organizaţiile interesate; asigură plasarea preventivă a proceselor verbale şi a deciziilor pe pagina web a CCI.
4. ***OBLIGAŢIILE GL SUNT URMĂTOARELE:***
5. GL au obligația de a fi prezenți și a participa activ la şedinţele de lucru;
6. a întocmi rapoarte de activitate pe care le vor transmite către conducerea CCI, în care vor include propuneri şi decizii, toate materialele realizate de GL, descrierea evenimentelor organizate în cadrul GL şi a evenimentelor la care participă membrii GL.
7. GL au obligaţia de a preciza pe toate materialele elaborate faptul că funcţionează în cadrul CCI.
8. GL au obligaţia să pună la dispoziţia tuturor membrilor Planul de Acţiuni şi rapoartele trimestriale şi anuale ale GL.
9. Orice poziţie publică ce angajează GL, precum şi comunicarea cu mass-media privind poziţiile sau activităţile acestora, se adoptă cu informarea şi acordul expres al CCI.
10. ***DREPTURILE***

Pentru punerea în aplicare a sarcinilor şi funcţiilor prevăzute în prezentul regulament, fiecare membru al GL poate:

- să participe în condiţiile prezentului Regulament la lucrările şi acţiunile organizate de ALB;

- să ia parte la dezbateri şi la întocmirea materialelor înscrise pe ordinea de zi, precum şi să solicite motivat includerea pe ordinea de zi şi a altor probleme decât cele anunţate;

- să fie informat asupra activităţilor realizate şi documentelor adoptate de organele de lucru şi de conducere;

- să formuleze cereri şi propuneri;

- să exprime opinii asupra problemelor aflate în dezbatere şi deciziilor luate de GL;

- să folosească documentele şi publicaţiile ALB;

- de a adera şi la alte platforme care nu au scopuri ce vin în contradicţie cu principiile de activitate ale GL;

- de a beneficia de întemeierea unor parteneriate durabile cu asociaţiile din cadrul GL şi ALB, având oportunitatea de a realiza activităţi în comun cu acestea;

1. ***DISPOZIŢII FINALE***

- Comunicarea problematicii şi/ sau transmiterea corespondenţei între membrii GL, se va realiza în cadrul întâlnirilor organizate periodic sau prin e-mail, fax, intranet.

- Convocarea şedinţelor de lucru precum şi comunicarea problematicii specifice către membrii acestora se va realiza prin intermediul Filialelor.

- Prezentul Regulament de organizare şi funcţionare a GL intră în vigoare la data aprobării de Biroului Executiv.